Madhara ya uchafuzi wa mazingira

MADHARA YA KUCHAFUA MAZINGIRA

Mazingira ni sehemu ambayo inamzunguka binadamu, wanyama na viumbe wengine. Mazingira yanafaa kudumishwa yakiwa safi wakati wote. Lakini kunao watu wanaopenda kupuuza  wanapoambiwa wazingatie mazingira yao. 

Mazingira yanaweza kuchafuliwa kwa kumwaga maji taka pahali popole, kutupa taka taka ovyo ovyo, kukosa kuosha nyumba zetu na hata hewa chafu kutoka kwenye viwanda haswa mijini.

Tunapotupa taka taka kila mahali, mazingira yetu hayapendezi. Tunaweza kurekebisha tendo hili kwa kuchimba biwi za taka ambapo taka taka itatupwa na kuchomwa. Aidha, tunaweza kuwa na mapipa ya kutupa taka taka ili ikikusanywa pamoja ichomwe. 

Kumwaga maji taka pahali popole inachangia sehemu kubwa ya kuchafua mazingira. Maji haya hukusanyika na kutoa harufu mbaya na kuwa sehemu ya wadudu hatari kuzaana. Wadudu hawa husababisha magonjwa kama vile malaria, kipindupindu na mengineo. Tunaweza kuepuka magonjwa kwa kutupa maji machfu mahali panapostahili.

Kukosa kufyeka nyasi ndefu husababisha mazingira kuwa na mbu wengi na pia ni makaazi ya nyoka. Tunapaswa kufyeka nyasi ndefu ili kuepeka na adhari hizi.

Mazingira inapaswa kuwa safi kila wakati na kila sehemu. Nyumba zetu pia zinapaswa kuwa safi ndiposa hata wageni watakapokuja, hauwezi kuona aibu, pia watoto wadogo wanapaswa kuishi kwenye mazingira safi kila wakati. Taifa hili letu la Kenya linapaswa kudumisha usafi.